New Brunswick ligger øst i Canada. I nord grenser provinsen til Québec og til St. Lawrence-bukta, der Northumberlandstredet skiller New Brunswick og naboprovinsen Prince Edward Island. Confederation Bridge knytter de to provinsene sammen. I vest grenser New Brunswick til delstaten Maine i USA, mens det i øst er en kort grense til Nova Scotia. I sør ligger Fundybukta. Provinsen har en kystlinje på over 2000 km.